
La începutul răsboiului european România era împăr- 
țită în două tabere cu totul neegale: una, restrânsă, 
apărând loaialitatea absolută faţă de Austro-Ungaria, cu 
care aveam tratat de alianţă; ceealallă, foarte numeroasă, filo- 
franceză, cerând alianța cu 'lripla înțelegere, pentru a ne 
cuceri așa zisul Ardeal (de fapt însă toată Ungaria locuită de 
Români). Neutralitatea hotărită la început a fost un con- 
promis între cele două curente, cari și-au dat reciproc 
răgaz de holărire, până ce situaţia de pe câmpul de răs- 
boiu se va fi clarificat măcar cât de puţin în vreun chip. 
Prima intrare a Rușilor în Bucovina și Maramureș, ală- 
turea cu respingerea de Francezi a primei olensive ger- 
mane spre Paris, a hotărit la noi biruința partidului con- 
trar "Triplei, adică prin neutralitatea îtaliei, Dublei Alianțe. 

Presa română a îmbrăţişal încă dela început, în cea 
mai mare parte, ideia alianței noastre cu 'lripla înțelegere 
și pentru a câștigă opinia publică, în primul timp foarte 
prudentă și rezervată, au prezentat toate laptele de arme 
de pe diferitele câmpuri de luptă într'o anume lumină, 
tendențioasă, care împiedecă judecata rece, strict și ex- 
clusiv românească a faptelor, și pute astlel împinge la 
un gest necugetat, numai și numai din. prietenia pentru 
Franţa. 

Nu tot așâ de repede ca avântul pentru Franța 
mergeă Însă pregătirea noastră de răsboiu; de asemenea 
tratativele diplomatice pentru asigurarea la «masa verde» 
a rezultatelor obținute prin jertfa noastră de sânge mer- 
'geau foarte încet. Până în momentul de față România 
nu-și are încă diplomatic asigurată definitiv granița de 
Sud și nici celelalte pregătiri nu sunt la punct. De altfel 
cum nu sunt nici în Ralia, care însă lucrează cu intensi- 
tate febrilă la punerea ei în stare de apărare și de altă 
parte păstrează o rezervă foarte înțeleaptă în manilestarea 
internaţională a sentimentelor sale. 

Curentul naţional de cucerire a teritoriilor române 
din Ungaria se identifică azi la noi cu țara întreagă. 
Nerăbdătorii, reprezentaţi mai ales prin partidul conser- 
vator-democrat, care proclamase -la început neutralitatea 
leală și definitivă (!!), formează acum un grup aparte, «outre», 
caro nu vreă nici o discuție liniştilă asupra posibilităţilor şi 
mijloacelor de adus la îndeplinire idealul naţional, ci con- 
sideră ca un act de trădare a neamului, orice rezervă 
faţă de insistențele prea puţin asigurătoare până acum 
ale Triplei-Inţelegeri. 

Acești nerăbdători constituiseră acum câleva săplămâni 
o ligă, numită «Acţiunea Naţională», care să grăbească, 
mâna guvernului în declararea răsboiului impotriva Aus- 
triei, după ce cu două luni înainte aduseseră lucrurile acolo 
că se vorbeâ de o abdicare a dinastiei noastre. Acest 
curent violent francoilil, ruso-lil şi anglo-fil, sprijinit apoi 
de întreaga presă, amenință, a face din noi un fel de Turcie 
a Triplei-Inţelegeri. 

Exemplul de măreaţă fermilale și stăpânire do sine 
a Italiei, alăturea de prudenţa patriotică a Greciei şi Bul- 
gariei, sunt însă pentru guvernul nostru un puternic sprijin 
moral în politica externă de multă cumpănire și rece pre- 
gătire a viiloarei noastre acţiuni. Partidul conservator 
merge în această privință foarte hotărit alăturea de cel 
liberal. 

Liga culturală, care de un sfert de veac pregătește 
conştiințele pentru această mare faptă a unirei tuturor 
Românilor, n'aro nici un moliv să fie tocmai acum ne- 
răbdătoare, precum sunt atâtea persoane care de-abia de 
câtevă luni au început a gândi ca Liga, și deci au tot 
motivul să-și afirme cât mai energic noul lor ideal .po- 
litic, faţă de cel vechiu de politică exclusiv internă. 

Autorul acestor rânduri prezentând într'o conferinţă la 
Ateneu în seara de 9 Noemvrie 1914, situaţia noastră 
actuală din punctul de vedere al aspirațiilor naţio- 
nale în legătură cu pregătirea noastră şi conflictul euro- 
pean, a accentuat încă odală vechea sa convingere, expri- 
mală, in numeroasele sale conferințe ţinute de atâția ani 
în întreaga țară, ca membru al Ligei Culturale, că vii- 

torui neamului nostru atârnă de sertozitatea, adâncimea 
și noutatea culturei noastre, singura în stare de a formă 
mari caractere, și mari personalități creatoare, cari să 
poată întâiu întruchipă completa unitate națională, iar 
apoi menține și crește întru cel mai indelungat viitor 
marele trup și suflet al neamului nostru romanic din 
mijlocul Orientului, total deosebit de toţi vecinii săi ca 
rasă și aspirațiuni. 'Totuşi el a fust de astă dată cu vio- 
lență atacat de presa naționaliștilor de viță nouă, în spe- 
cial „Dimineaţa-Adevărul“, „Acţiunea“ și „lipoca“, şi pre- 
zentat întregei țări ca un dușman al aspirațiilor noastre 
naţionale. O sumă de oameni de bună credință sau lăsat 
înselaţi, si nu au fost de fel cruțători cu „odiosul“ confe- 
rențiar, pe care, în urma dibacei campanii dusă de presa 
mai sus pomenită, ca și de patrioții de curând botezați 
întru naționalismul militant, au reușit apoi în adunarea 
Ligei Culturale, secţia București, ținută la 7? Dec. c:, să 
îl excludă din Ligă «pentru atitudinea sa anti-românească», 
împiedicându-l astfel de a luă parte la congresul general 
al Ligei, ce are să se ție la 14 Dec., și pe care el îl 
aşteptă în toată liniștea spre a-şi spune încăodală părerile 
sale și a pune în adevărata lor lumină acuzațiile cei 
s'au adus. 

Excluderea sa din Ligă fl cruță de a face cunoștință directă 
cu delicatețele de limbaj şi cu manierele distinse ale in- 
sultătorilor săi, și deci într'un fel îi e binevenită. Pentru 
oamenii de ispravă ai acestei țări el dă aici spre lămu- 
rire asupra părerilor sale următoarele două documente. 


IL. 


Memoriu citit la comitetul central al Ligei în ședința 
dela 30) Octomurie 1914, și în urma căruia autorul a fost. 
delegat să ție conferința dela Ateneu, în seară de 9 
Noemurie 1914. E ateu 

Liga Culturală păstrează o iubire egală Românilor de 
pretutindeni. lia na poate renunța de dragul nici unei 
puteri streine protectoare şi de dragul nici unei alianțe 


onorabile, la vreo parte din corpul sacru al naţiunei. Liga 

nu poate aproba punctul de vedere al acelora cari pentru: 
a obţine o parte din pământul românesc, jerifesc și re- 
nunță pentru totdeauna la milioane de fraţi, do supt stăpâ- 
niri momentan interesate la prietenia noastră. Liga nu recu- 
noaşte nici o preferință față de marile puteri. Dacă unilatea 
națională e să vie cu ajutorul puterilor centrale nu 
ne e mai puţin scumpă, decât dacă ne va veni cu acel 
al Triplei Inţelegeri. Liga nu iubește nici Franţa, nici Ger- 
mania, mai mult ca însăși patria daco-română dintre Tisa, 
și Nistru. Pentru Ligă politica externă a României aro 
a ii determinată numai de scopuri exclusiv, dacă vreți, 
șovinist românești. Câtă vreme Rusia nu începe prin a ne 
da înapoi ce ne-a luat în 1812, ci ne oferă numai de 
la dușman, ea nu ne e mai simpatică decât Germania, care 
nu găsește nimic mai bun ca să ne atragă do partea ei, 
decât promițându-ne pe Românii din Serbia și pe cei din 
Basarabia. 

Liga nu poate primi punctul de vedere al Triplei Inţele- 
geri, ca noi să dăm înapoi Cadrilaterul, câștigat cu jertfa fa- 
tală a Românilor macedoneni, a miilor de ostași morţi de: 
holeră în 1913, și cu pierderi economice incalculabile, dacă 
aceiași Triplă Ințelegere nu ne dă ea întâi exemplul jert- 
fei dându-ne înapoi Basarabia cea cu 45.000 km. p. și. 
cel puţin 1:/, milioane de Români. i 

Liga nu poate primi nici punctul de vedere austro- 
german, de a rămâne în neutralitate și de a nu-i atăcă: 
pe prețul problematic al unor reforme ridicole în Ungaria 
românească și al cucerirei pentru noi a Basarabiei. 

Liga, dorește ca guvernul să-și pregătească diplomatic 
și răsboinic situația, astfel ca, fără a renunța la nimic: 
din marele ideal naţional, declarând cavalerește că nu 
socotește definitiv închisă nici-o chestie ce ar mai rămâne 
pendinte din completa unitate națională, el totuși la mo- 
mentul oportun să poată ocupă șî menține întregul Ar- 
deal, întregul Banat, Bihorul cu o linie până cel puţin 
imediat la, Nord de Macău și Arad și la Vest de Ciaba, Oradea 
Mare, Careii Mari, Sătmar și Hust, precum și tot ce-i româ- 
nesc în străvechile burguri ale romanității moldovene Ma-- 
ramureșul și Bucovina. 

Liga dorește ca guvernul să nu se grăbească a intră 
în acţiune înâinte ca Tripla Ințelegere să ii garantat cu 
aceiaş energie ca pentru Belgia, lavorabil, și pentru Tur- 
cia, delavorabil, aceste granițe vestice şi nordice ale Ro- 
mâniei. Liga socotește că ar [i o crimă națională de a 
periclită situația strălucită actuală a Regatului lără a aveă 
siguranța că la «masa verde», Anglia (de acord cu Franța) 
nu va fi contra aspirațiilor noastre naţionale, susținând 
din punctele ei de vedere egoiste o Ungarie independentă 
şi o Austrie neîmpărțită, ca obstacole puternice la înainlarea 
Rușilor spre Sud-Vest. 

Liga nu se poate alipi la acțiunea necugetată a ace- 
lora, cari din prea mare dragoste pentru Franţa, uită da- 
toriile elementare de prudență pe care le au pentru pro- 
pria lor patrie română. 

„Liga proclamă încă odată intangibilitatea sacrosanctă 
a idealului naţional complet, neiubind pe nimeni mai mult 
decât po iii ei de pretutindeni, și neurînd pe nimeni mai 
mult decât pe aceia cari în chip larisaic și egoist ne în- 
deamnă să vedem salvarea naţională acolo unde le con- 
vine lor, dar nu recunosc datoria elementară, de cinste 
cavalerism și nobleță, de a începe opera așa zisă de libe- 
rare națională întâiu cu popoarele robite din propriile lor 
stăpâniri. 

Liga nu e grăbită; ea știe să aștepte, nu se lasă înșe- 
lată de promisiuni vagi şi de sfaturi dubioase, cs când 
va crede că a sosit momentul suprem de a sulvu, ceeace 
se poate acum, în acest răsboiu, salvă, va ridică ţara 
întreagă, cum a mai lăcut și altălată, pentru acei ce vor 
reprezentă binele public: și contra acelora ce reprezintă 
interese şi patimi streine de idealul curat național. 


II. 


Pregătirea războiului pentru unitatea națională. Con- 
ferință ținută la Ateneul Român din Bucureşti în seara 
de 9 Noemvrie 1914. (Rezumat), 

Un răsboiu pentru unitatea națională a unui neam îm- 
părțit între mai multe stăpâniri înseamnă o amenințare a 

tuturor statelor vinovate de asuprirea connalionalilor tăi, 
deopotrivă. Azi ești cu unii, pentru a obţine o parte; 
mâine vei ii cu ceilalți pentru a obţine cealaltă parte. Ca 
politică internă, un atare răsboiu înseamnă o încordare 
supraomenească spre a pute nu numai cuceri dela streini, 
ci şi a menţine contra lor pentru un întreg viitor cele 
cucerite. 

Ultimii cincizeci de ani au fost la noi prinși de pregă- 
tirea și întărirea actualului regat. Idealul unităţii naţio- 
nale complete, latent în sufletul oricărui bun român, a 
rămas numai ca un gând politic foarte îndepărtai. La o 
implinire reală a lui nu s'au gândit în chip hotărit decât 
visătorii. Liga Culturală însă a pregătit mereu conștiința 
națională întru acest gând; lirește indirect, prin întruchi- 
parea deocamdată numai a unei anume unităţi a suflete- 
lor românești de pretutindeni. Factorii politici răspunză- 
tori s'au dessolidarizat însă mai întotdeauna de ac- 
țiunea Ligei, și anume nu numai de formă, faţă do slre- 
ini, ci și real, fiind sceptici cu ea, faţă de marile greutăţi 
ce se opuneau realizării visurilor ei. Mai de grabă luă 
streinătatea în serios acțiunea Ligei socotind-o ca o aso- 
ciație «irredentă» activă, în felul societăţilor similare vechi 
și nouă, italiene ori bulgărești. 

In ajunul răsboiului balcanic prima noastră grijă a fost 
siguranţa actualului regat față de creșterea puterei bulgare. 
După campania din 1913, atât poporul cât și oamenii din 
fruntea țării au inceput insă a se gândi mai serios la 
realizarea idealului naţional. Totuși conflictul european, 
care să ne dea putinţa de a intră în acţiune, eră privit 
ca destul de îndepărtat, pentru ca agale-agale, oriental, 
să ne facem și noi pregătirile noastre. Relaţiile noastre 
cu puterile străine n'au fost de fel schimbate în vederea 
nouei noastre acţiuni. Am continuat prietenia cu Austro- 
Germania și am primit rece avansurile Rusiei. In Balcani 
am rămas tot într'o foarte rezervată expectativă. Relaţiile 
noastre cu Italia, așă de greu lovite în timpul conflictu- 
lui italo-ture, -prin simpatiile noastre pentru Turcia, n'au 
fost aduse din nou pe calea cea bună cu graba și căldura 
cuvenilă. 

Isbucnirea cu tolul neprevăzută a răsboiului european 
ne-a, surprins în mijlocul unei foarte încete pregătiri. Pri- 
mul sentiment a fost acel al groazei [aţă de marele de- 
zastru al culturii europene. Curând apoi, lață de imensa 
forță reprezentată de 'Tripla-Ințelegere și față de succesul 
așă de uşor de anultrecut, au început să se deștepte spe- 
ranțe și planuri din ce în ce mai nervoase și grăbite. 
Se vorbia chiar de un fel de «plimbare militară» în Ardeal, 
ca cea din anul trecut în Bulgaria. Intre curentul politic 
tradițional, de alipire la 'Tripla-Alianță și între curentul 
nou s'a iscat un conflict destul de viu. De oparte și de 
alta sau făcut oxagerâri. Astfel pe când tradiţionaliștii 
cei ultra-prudenți și temători de Panslavism cereau ori 
alipire la Austria ori neutralitate delinitivă, naționaliștii ro- 
mâni franco-fili cereau imediata intrare în acțiune pentru sal- 
varea l'ranţei și în aceeași vreme pentru anu pierde momen- 
tul favorabil de unitate a noastră cu Românii din Ungaria, 
așa de pe neașteptate sosit. De multă prudență poli- 
tică de o parte, de multă franco-filie de alta, se uită Ro- 
mânismul însuși. 

Căci care sunt interesele noastre? Care e poziţia noas- 
tră? Care e pregătirea noastră actuală? Intrebări pe care 
orice bun român trebue să și le pue. 

Interesele noastre sunt de a merge acum cu 'Lripla 
Ințelegere. Poziţia noastră e însă precară, întrucât rea- 
lizarea complelă a idealului nostru naţional spre Vest și 
Nord nu e deplin garantată de 'Lripla Inţelegere (astfel 
Banatul e promis de Ruși Sărbilor!), şi nici nu e simpa- 
tică chiar unora dintre popoarele ce par acum a fi de 
partea noastră. E datoria guvernului, ca In această ches- 
tie, el singur în măsură a conduce responsabil treburile 
statului, să întărească și să asigure definitiv poziția noas- 
tră internaţională. 

In ce privește pregătirea noastră pentru războiul de 
unitate națională, avem a ne întrebă, e ea completă? Pu- 
tem intră In ori ce moment, așă cum se cere de cei ne- 
răbdători, sau cumvă fiecare clipă posibilă de amânare a 
acțiunii e neprețuită pentru serioasa trecere a noastră în 

stare de războiu? Să ne oprim deci mai deaproape asupra 
acestei chestiuni, hotăritoare în momentele de față. 

Ce pregătire avem și ce pregătire ar trebui să avem 
in următoarele direcții.— In cea națională: e un ideal 
foarte nebulos la Românii din țară; unii sar mulţămi nu- 
mai cu un fragment de Ardeal, alţii cer și sudul Buco- 
vinei și Ardealul întreg; cei mai mulţi uită de Banat, 
Bihor, etc. Presa e ocupată cu intrigele meschine do par- 
tid ori cu propaganda pentru Franța, cu telegrame și 
povestiri despre răsboiul cel mare, — dar nu dă înfor- 
mații sigure, continue, insistente despre homdnii de 
dincolo, nu afirmă necesitatea unei întregiri a noastre 
cu tot cee romănesc dincolo de Munți, ci repetă papaga- 
licește după ce i se telegrafiează dela Paris ori Petro- 
grad: «Bucovina», «Ardealul».—Care Ardeal? Cum sunt 
condiţiile de viaţă socială a Românilor de acolo? Ce re- 
forme imediate trebue să avem în vedere în viața noastră pu: 
blică când vom ocupă ţinuturile transcarpatine, etc.; iată 
atâtea probleme pe care nimeni nu le tratează, căci nule 
concepe. La Românii de dincolo completă dezorientare, iar 
in clasele burgheze chiar temere de «cucerirea» lor de 
România. In loc de atâtea articole impotriva Nemţilor, 
viitorii noștri adversari, ar fi așa de fericită și folositoare 
o lămurire a opiniei publice nu numai asupra idealului 
nostru național apropiat, ci și a celui depărtat, se știo 
care, asupra iertfelor ce va trebui să facem, etc. -— Din 
punct de vedere moral: o oțelire a sufletelor pentru su- 
portarea unui greu și indelungat răsboiu e absolut nece- 
sară; o solidaritate a tuturor partidelor și personalităților; 
o grabă a fiecăruia de a da tot ce poate, -iar nu ceeace 
avem acum: atâția ciocoi, cari cer locuri de factori poş- 
tali ori primari la țară spre a scăpa de mobilizare, în 
vreme ce la Capșa ori la Dacia strigă acțiune îmediată; 
atâția leneși și zăpăciţi, cari nu fac decât intrigi şi ca- 
lomnii spre a ajunge la favoruri politice,—și așa mai de- 
parte.— Militar: nu pot spune ce avem şi ce nu avem, dar 
pot spune: pentru un râsboiu lung ne trebue încă destul. 
de multe. Şi nu e patriotic să cer răsboiu mediat, dacă 
nu am întâi siguranța că il pot duce cu bine până la. 

Il 
capăt.— Diplomatic : trebue să demonstrăm tuturora, dar: 
mai ales Germanilor (cari, spre deosebire de Austriaci, 
ne-au făcut în trecul atâta bine, și chiar în 1913) drep- 
tatea răsboiului noslru de unitate naţională, impotriva lor,— 
și nu mai puţin să arătăm ltușşilor că dorim unitatea 
noastră națională completă, nu cu ciunlirea Banatului pentru 
Sârbi, ori cu renunțarea la orice lumină românească în 
Moldova de peste Prut (unde chiar ei au fost nevoiţi să dea 
oarecari drepturi, atunci când au vrulsă se apropie de noi);. 
legălurile noastre cu Italia, mâine poate adversara noastră 
în Balcani, trebuie să fie nt sentimentale, ci practice, bine 
delinite în privința sferei de influență ce o vom avea fie- 
care și cu caracter de garanţie veciprocă a idealurilor 
noastre înspre Austria, iar nu cu posibilitatea unui de- 
zastru pentru noi, când Italia, obţinând tot ce va vrea 
dela Austria, va lega iară prietenie cu ea și mai ales 
cu. Germania, împotriva Franţei și Angliei, rivalele ei în 
Mediterana, și noi vom riscă să pierdem ce am cucerit.— 
Economic: suntem datori să organizăm toate instituţiile 
noastre de credit în chip special pentru 'lupta ce o vor 
da, și ele, ca să putem face față la greutatea unui inare 
răsboiu, dus numai cu propriile noastre puteri financiare ; 
de altă parte, trebuie (ca in Germania) să organizăm dela 
centru și budgetele particularilor, pentru a nu se ajunge 
la foamete, din nechibzuiala tradiţională a cheltuelilor 
personale obicinuite la/noi.— Social avem : un brutal ego- 
ism al clasei conducătoare (marii noștri bogătași trăind 
în străinătate, în special în Franța, o iubesc pe_ aceasta 
mai mult decât patria lor; la moarte îutâsă nimic pentru 
binelaceri); la răsboiu ca și în timp de pace, mulți din 
ei se doresc la partea sedentară, dar la Capșa,.și-Aa-Dacia 
strigă acțiune imediată ; clasa burgheză și cea-de jos de o ig- 
noranță copilărească, merge supusă la armată, dar nu are 
siguranța că boerii se vor interesă de văduvele și orlanii 
lor. Nu strigând răsboiu, „ura! vrem Ardealul“, vom 
deșteptă entuziasm pentru campania aşa de apropiată 
peste munți, ci dând celor mulţi, cari vor luptă și 
vor muri, siguranța că familiile lor nu vor rămâne 
pe drumuri. Nu deșteptând neincrederea poporului naiv 

in guvern, aruncând insulte și calomnii asupra tuturor 
fruntașilor cari nu vor acţiune imediată, ci chibzuesc 
încă, dar dimpotrivă formând un singur trup și un suflet, 
solidarizându-ne în aceiaşi grijă adâncă de viitorul ţării 
și al neamului, formând o masă compactă de oameni 
liniştit și serios hotăriţila împlinirea idealului naţional cu 
orice preț şi orice jertfă a fiecăruia și a tuturora vom ajunge 
la scopul dorit deopotrivă de toţi. Sunt răi patrioţi cci 
ce cer imediat să jucăm totul pe ocarte, numai și numai 
să se salveze lFranța și Civilizaţia. Salvarea lranţei nu 
trebue să treacă peste cadavrul României. lar mișeii cari 
la mobilizare fug speriaţi în toate părţile și cerşesc lo- 
curi de primari și de factori poștali, sunt niște criminali 
față de țară, atunci când de altă parte strigă pe toate 
drumurile și la toate ocaziile: «vrem războiu imediat». Râs- 
boiul pe care îl vom duce nu e o plimbare ca în 1913. 
De o mie de ani Ungurii trăesc în idealul lor de domi- 
nație imperialistă. Cel de pe urmă sergent de stradă se 
crede un reprezentant al marei idei de stat naţional uni- 
tar maghiar, și luptă convins și aprins: pentru ea. Răs- 
boiul cu un astfel de popor, căruia va trebui să-i luăm 
însăși cetatea lui de apărare, va fi un răsboiu greu și 
lung și trebue să-l pregătim serios și puternic. 


[Cele ce urmează au fost citite textual|. // acum mo- 
mentul de a întră în actiune? 

Nu e în căderea noastă de a lixă momentul. Aceasta 
e datoria factorilor răspunzători, cari singuri știu pre: 
cis cum stăm cu pregătirea noastră diplomatică și mi- 
litară. Noi trebue să luptăm fiecare în domeniul nos- 
tru și în direcţia noastră, pentru a [i așa de bine pre: 
paraţi ca la fiecare moment să putem spune guver- 
nului: „noi suntem gata; ce faceţi?“ 

Ar fi fost, altfel, poate chiar dela început momentul in- 
trării în acţiune, dacă eram pregătiți sufletește, diplomatic 
și material absolut complet pentru aceasta; azi, cine știe, 
am fi ajuns la Budapesta, făcând front comun cu hușii 
pe dreapta, cari n'ar fi putut fi respinși peste Carpaţi, și 
cu Sârbii pe stânga. Cum suntem acum (la data confe- 

rinței), nu e momentul (1): mai avem câtevă ceasuri încă 
libere, cât intrarea noastră în acțiune nu e încă fatal ce- 
rută. lile trebuesc folosite nu pentru a strigă zadarnic pe 
străzi „,războiu“, ci pentru a organiză, noi toți, nu numai 
Statul (aşă de încet în mişcările sale), cuminte, serios, 
grav, hotăriți la moarte sau la biruință, răsboiul, care 
este inevitabil. 


DREPT INCIIEIERE 





Dela Mateiu, NXV 1—13: 

Atunci să va asămănă împărăția ceriwrilor cu zece 
fete, care LA pg candălele sale au ieșit întru întâm- 
pinarea mirelui. Și cinci dintre iele era înțălepte, iară 
cinci nebune. Cele nebune luându-și candilele sale, nu 
au luat cu sine untdelemn. Iară cele înțălepte au luat 
untdelemn în vasele sale cu candilele sale. Deci zăbo- 
vindu-se mirele au dormitat toate și au adormil. Iară 
la miezul nopții s'au făcut strigare, iată mirele vine, 
eșiți întru întâmpinarea lui. Atunci s'au sculat toate 
fetele acelea și șe-au împodobit candilele sale. Iară cele 
nebune au zis celor înțălepte : dați-ne nouă din untul 
de lemn al vostru, că candilele noastre să stâng. Și au 
răspuns cele înțălepte zicând: dar de nu ne va agiunge 
nouă și vouă; ci mai bine mergeţi la cei ce vând și vă 
cumpăraţi. Și mergând ele să cumpere venit-au mi- 
rile. Și cele ce era gata auw intrat cu el la nuntă, și 
sau îmclisușa. Iară mai opoi au venit și celelalte fete 
zicând: Doamne, Doamne, deșchide nouă. Iară el răs- 
punzând au zis: adevăr zic vouă: nu vă stiu pre voi. 
Drept aceea yriveghiaţi că nu știți ziua nici ceasul, în 
care fiul omului va veni. 


(1) iale a sila că aveam dreptate. «Acţiunea Naţională» a încetat 
fără a [i grăbit nici cu o clipă acel „momentt. N'a fost „momentul“ (cum s'a 
văzut din actele diplomatice, pe care guvernul le-a lăsat să fie public cunos- 
cute) nici chiar când Sârbii luseseră FeRpIRI de Austriaci până departe în- 
spre valea Moravei. 

